ആലുവ നഗരസഭ ശതാബ്ദി ആഘോഷത്തിന് സ്വാഗതസംഘം രൂപീകരിച്ചു ആലുവ: ആലുവ നഗരസഭയുടെ ഒരു വര്ഷം നീണ്ടുനില്ക്കുന്ന ശതാബ്ദി ആഘോഷത്തിന് വിപുലമായ സ്വാഗതസംഘം രൂപീകരിച്ചു. കഴിഞ്ഞ 15ന് നഗരസഭയുടെ 100 ാം പിറന്നാള് ദിനത്തില് പ്രഥമ ചെയര്മാന് ഖാന് സാഹിബ് എം.കെ. കാദര്പിള്ളയുടെ കൊച്ചുമകന് ഷെമീറിന്റെ വസതിയില് കേക്ക് മുറിച്ച് ആഘോഷത്തിന് തുടക്കമിട്ടിരുന്നു. ആഘോഷത്തിന്റെ തുടര്ച്ചയെന്ന നിലയിലാണ് സ്വാഗതസംഘം രൂപീകരിച്ചത്. സാമൂഹിക സാംസ്കാരിക രാഷ്ര്ടീയ രംഗത്തെ പ്രമുഖര് കമ്മിറ്റിയുടെ രക്ഷാധികാരികളാണ്. നഗരസഭ ചെയര്മാന് എം.ഒ. ജോണ് സ്വാഗതസംഘം ചെയര്മാനും മുന് കമ്മീഷണര് എം.എന്. സത്യദേവന് ജനറല് കണ്വീനറുമാണ്. എസ്.എന്. കമ്മത്ത്, ആര്. മാധവകുമാര്, വി. സലീം, വി.പി. ജോര്ജ്, സി. ഓമന എന്നിവരാണ് കണ്വീനര്മാര്. പ്രോഗ്രാം കമ്മിറ്റി: ലത്തീഫ് പൂഴിത്തറ ചെയര്മാന്, ചിന്നന് ടി. പൈനാടത്ത് കണ്വീനര്. ധനകാര്യം: ജെബി മേത്തര് ചെയര്പേഴ്സണ്, ജെയിസണ് പീറ്റര് കണ്വീനര്. പബ്ളിസിറ്റി: എം.പി. സൈമണ് ചെയര്മാന്, ജോസി പി. ആന്ഡ്രൂസ് കണ്വീനര്. ആര്ട്ട്സ് ആന്റ് സ്പോര്ട്ട് കമ്മിറ്റി: ഫാസില് ഹുസൈന് ചെയര്മാന്, എം.എം. ജേക്കബ് കണ്വീനര്. സുവനീര് കമ്മിറ്റി: സൈജി ജോളി ചെയര്പേഴ്സണ്, എ. ബേബി കണ്വീനര്. വാേളണ്ടിയര് കമ്മിറ്റി: മിനി ബൈജു ചെയര്പേഴ്സണ്, പി.പി. ജെയിംസ് കണ്വീനര്. അന്വര് സാദത്ത് എം.എല്.എ സമ്മേളനം ഉദ്ഘാടനം ചെയ്തു. നഗരസഭ ചെയര്മാന് എം.ഒ. ജോണ് അദ്ധ്യക്ഷത വഹിച്ചു. മുന് എം.എല്.എ എ.എം. യൂസഫ്, വൈസ് ചെയര്പേഴ്സണ് ജെബി മേത്തര്, പ്രതിപക്ഷ നേതാവ് ഗെയില്സ് ദേവസി, സ്റ്റാന്റിംഗ് കമ്മിറ്റി ചെയര്മാന്മാരായ ലത്തീഫ് പൂഴിത്തറ, ഫാസില് ഹുസൈന് എന്നിവര് സംസാരിച്ചു.